डॉ. रामदरश मिश्र : मार्गदर्शन तो दो तरह से होता है. एक तो यह कि आप जो लिख रहे हैं, वह अपने समय के साथ हो और आने वाली पीढ़ियों को महसूस हो कि आज के लेखन का यह सही स्वरूप हो सकता है. यानी कि वे आपके साहित्य को पढ़कर मार्ग पाएँ. और इस सन्दर्भ में एक बात बड़े महत्त्व की है. आपकी सर्जना और आपके विचार ऐसे हों जो नई पीढ़ियों को किसी तरह बांधते नहीं हों. ऐसा न हो कि आप उन्हें एक खास विचार धारा में, एक खास तरह के शिल्प में जकड दें और वे उसी जकडबंदी में मुब्तला होकर अपना रचना कार्य करते रहें.